Ēriks Škapars

Ēriks Škapars (dzimis ) ir latviešu politiķis, bijis 8. Saeimas deputāts, Latvijas Republikas Finanšu ministrijas parlamentārais sekretārs, triju Rīgas domes sasaukumu deputāts, Rīgas pilsētas izpilddirektors (2005—2007). Ē. Škapars bija partijas "Jaunais laiks" dibinātājs un ģenerālsekretārs (2007—2011).Ēriks Škapars Partijas "Vienotība" mājaslapā Bijis Rīgas brīvostas valdes loceklis un koncerna "Latvijas dzelzceļš" meitasuzņēmuma "Latvijas dzelzceļa ritošā sastāva serviss" ražošanas un stratēģiskās attīstības direktora vietnieks.„Vienotības” grēkāži Pulks un Škapars veco amatu vietā tikuši pie jauniem  kasjauns.lv

 Biogrāfija 
1977. gadā absolvējis Rīgas 1. vidusskolu. 1982. gadā asolvējis Rīgas Politehnisko institūtu, kļūstot par inženieri-mehāniķi.

Strādājis par inženieri Rīgas Tramvaju un trolejbusu pārvaldē, bijis Rīgas 10. arodvidusskolas direktora vietnieks un direktors. No 1992. līdz 2002. gadam IU "Riks" īpašnieks, 2002. gadā — Latvijas Mazo un vidējo uzņēmumu konsultatīvās padomes priekšsēdētājs, Latvijas Tirgotāju asociācijas valdes loceklis.

Vēlāk ieguvis maģistra grādu ekonomikā Banku augstskolā.

Ē. Škaparam ir divi dēli.

 Politiskā darbība 
2002. gadā Ē. Škapars bija starp partijas "Jaunais laiks" dibinātājiem. No tās saraksta kandidēja 8. Saeimas vēlēšanās, taču netika ievēlēts. Pildījis 8. Saeimas deputāta pienākumus uz laiku, kamēr deputāta mandātu nolika partijas līderis Einars Repše, kurš kļuva par valdības vadītāju (no 2004. gada parlamentā darbojās Inas Druvietes vietā pēc tam, kad E. Repše mandāu atjaunoja). 2003. gadā Ē. Škapars kļuva par Finanšu ministrijas parlamentāro sekretāru, bet 2005. gadā par Īpašo uzdevumu ministra elektroniskās pārvaldes lietās parlamentāro sekretāru.

2005. gada pašvaldību vēlēšanās tika ievēlēts par Rīgas domes deputātu un iecelts par Rīgas pilsētas izpilddirektoru, tādēļ nolicis Rīgas domes deputāta mandātu. 2007. gadā pēc "Jaunā laika" izstumšanas no Rīgas domes vadošās koalīcijas Ē. Škapars tika atbrīvots no Rīgas izpilddirektora amata. Šajā pašā gadā viņš kļuva par partijas "Jaunais laiks" ģenerālsekretāru, stājoties Jāņa Reira vietā.

2009. gada pašvaldību vēlēšanās atkārtoti ievēlēts Rīgas domē. Kandidēja arī 2013. gada pašvaldību vēlēšanās partijas "Vienotība" sarakstā, taču Rīgas domē netika ievēlēts. Pēc skandāla saistībā ar tēriņiem komandējuma laikā atkāpies no amata Rīgas brīvostas valdē. 2014. gadā Ē. Škapars kļuva par Rīgas domes deputātu partijas biedra Inta Dāldera vietā, kuru ievēlēja Saeimā. Kandidēja arī 2017. gada Rīgas domes vēlēšanās, taču šoreiz netika ievēlēts pašvaldībā.

 Atsauces 

Kategorija:1959. gadā dzimušie
Kategorija:8. Saeimas deputāti
Kategorija:Banku augstskolas absolventi
Kategorija:Rīgas domes deputāti (2005—2009)
Kategorija:Rīgas domes deputāti (2009—2013)
Kategorija:Rīgas domes deputāti (2013—2017)
Kategorija:Latvijas parlamentārie sekretāri
Kategorija:Rīgas Valsts 1. ģimnāzijas absolventi
Kategorija:Rīgas Tehniskās universitātes absolventi